Maksan magneettitutkimus lapsipotilaalla käyttäen maksaspesifistä merkkiainetta

Maksaspesifistä merkkiainetta (gadoxetate disodium, Primovist®) käytetään paikallisten maksamuutosten kuvantamiseen magneettitutkimuksella ja antamaan tietoa muutosten laadusta diagnostisissa   
ongelmatilanteissa. Maksaspesifinen merkkiaine keräytyy maksasolujen sisään toisin kuin perinteiset solunulkoiset merkkiaineet, mikä auttaa maksapesäkkeiden erotusdiagnostiikassa ja voi vähentää tarvetta näytteenottoon.

Merkkiaine annetaan laskimonsisäisesti magneettitutkimuksen yhteydessä. Merkkiaine erittyy puoliksi maksan ja puoliksi munuaisten kautta.

Maksaspesifillä merkkiaineella voi olla vastaavia haittavaikutuksia kuin muillakin tavanomaisilla magneettimerkkiaineilla. Tavallisimpia ovat pahoinvointi, päänsärky, kuumuuden tunne, verenpaineen kohoaminen, selkäkivut ja huimaus. Myös eriasteiset allergiset reaktiot ovat mahdollisia. Tämän vuoksi potilasta seurataan vähintään 30 minuuttia merkkiaineen annon jälkeen.

Maksaspesifistä merkkiainetta ei ole Suomessa rekisteröity alle 18-vuotiaiden käyttöön. Potilaan hoitava lääkäri sopii ennakkoon ko. tutkimuksesta radiologin kanssa, kirjaa lähetteeseen pyynnön maksaspesifisen merkkiaineen käytöstä ja informoi lapsipotilaan vanhempia/huoltajia tutkimuksesta.

Maksaspesifisen merkkiaineen käytöstä lapsipotilailla on useita julkaisuja ja sen käyttö on lisääntymässä.

Aika tutkimukseen varataan kuten vatsan magneettikuvaukseen.

Esivalmistelut kuten vatsan magneettikuvaukseen.

Vastausten kuulemisen lääkäriaikaa ei mielellään samalle päivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.